Tema

Tema ovog projekta je kladionica. Naša kladionica je BWin, domaća verzija svjetske istoimene kladionice. Prije svega da objasnimo šta je to ustvari kladionica, i šta je to sportsko klađenje. Sportsko klađenje je igra u kojoj sudionik pogađa ishode sportskih događaja predloženih po priređivaču (KLADIONICI), a iznos eventualnog dobitka određen je visinom kvote (koeficijenta) i iznosom uloga. Opklade se primaju na temelju javno objavljene kladioničarske liste tzv. ponude. **Kladioničarska lista (ponuda)** je skup svih događaja na koje kladionica organizuje klađenje.

Opklade je moguće izvršiti na dva načina. Prvi način je ličnom uplatom izabranih parova u nekoj od poslovnica posredstvom radnice, a drugi način je online uplatom za šta Vam treba korisnički račun, koji dobijate registracijom.

Šta je to registracija, i šta znači posjedovati korisnički račun?

Svaki registrovani korisnik na web-stranici BWin-a može kreirati svoj listić, uplatiti ga u poslovnici i pratiti njegov status koji se bilježi u rubrici „Listići”. Da bi se registrovali i postali član naše kladionice, obratite se u najbližu poslovnicu i ostavite lične podatke radnici, nakon čega ćete dobiti korisnično ime i šifru. Za prijavu na web stranicu je potrebno upisati korisničko ime i šifru, i zatim kliknuti na prijava. Sada posjedujete Vaš korisnički račun i možete vršiti uplate preko interneta. Korisnički račun možete doplatiti u bilo kojoj od naših poslovnica, za šta će vam biti potrebno vaše korisničko ime. Eventualne dobitke i isplate sa vašeg računa možete takođe isplatiti u bilo kojoj od naših poslovnica, pri čemu je potrebno da date kod koji ste dobili kada ste podnijeli zahtjev za isplatu sa vašeg korisničkog računa.

Opis sistema

Cijelokupan sistem kladionice se svodi na uplatu i isplatu dobitnih listića. Listić (obični) je dobitni samo onda kada su pogođeni svi odabrani parovi koje je igrač odigrao, dok je sistemski listić dobitni u zavisnosti od sistema koji je igrač odigrao.

Kako uplatiti listić?

Uplata za listić je vrlo jednostavna: odaberite željene događaje i upišite novčani iznos koji želite uplatiti. Taj iznos ne može biti manji od minimalne uplate koja iznosi 1 KM niti može biti veći od raspoloživoga iznosa na Vašem korisničkom računu ukoliko se kladite online. Svaka uplata za listić bilježi se odmah, uz vidljivu promjenu stanja na Vašem korisničkom računu. Sve uplaćene listiće možete pratiti u rubrici „Listići”.

Kako ću zatražiti isplatu novčanih sredstava?

Ako ostvarite dobitak na listiću, stanje novčanih sredstava na Vašem računu odmah se uvećava za iznos dobitka.

Isplata novčanih sredstava moguća je u poslovnicama BWin-a uz prethodno podnošenje zahtjeva za isplatu na internetskoj stranici u rubrici „Isplati”. Isplata na temelju podnesenog zahtjeva izvršava se prvoga sljedećeg radnog dana.

Isplata sredstava moguća je samo u bilo kojoj poslovnici. Ako u roku od tri dana ne podignete rezervirana novčana sredstva u izabranoj poslovnici PSK-a, sredstva se vraćaju na Vaš korisnički račun.

Ako Vaš zahtjev za isplatu zbog bilo čega nije moguće realizirati, molimo obratite nam se na info telefon 061 XXX XXX.

Vaš korisnički račun ostaje aktivan sve dok ga sami ne zatvorite. Ako ni jedna transakcija nije zabilježena na Vašem računu u razdoblju dužem od 365 dana, bit ćete pismeno obaviješteni i moći ćete ugasiti Vaš korisnički račun ili nastaviti biti naš član.

Akteri u sistemu

Direktor:

* Upošljava radnike

Administrator:

* Postavlja ponude sportskih događaja
* Postavlja rezultate prethodno odigranih događaja

Uposlenik/ca:

* Unosi tikete preko desktop aplikacije
* Registruje nove članove kladionice
* Isplaćuje tikete

Igrač (neregistrovani):

* Uplaćuje/Isplaćuje tiket u poslovnici via Uposlenik/ca
* Nema mogućnost online klađenja

Igrač (registrovani):

* Uplaćuje/Isplaćuje tiket u poslovnici via Uposlenik/ca
* Uplaćuje/Isplaćuje tiket u online(app/web)